Source: http://legislatie.just.ro/Public/DetaliiDocumentAfis/213582
Timestamp: 2019-10-18 09:44:22+00:00

Document:
REGULAMENT din 9 iulie 2002privind descrierea și acordarea Ordinului Virtutea Aeronautică
Conținut de Legea nr. 460 din 9 iulie 2002, publicată în Monitorul Oficial al României, Partea I, nr. 564 din 31 iulie 2002. + Articolul 1 Ordinul Virtutea Aeronautică cu însemne de pace și de război se acordă pe viață. + Articolul 2(1) Ordinul Virtutea Aeronautică cu însemn de pace este limitat la maximum 1.000 de membri, împărțiți pe grade astfel:a) Cavaler - 600, din care: pentru militari - 450 și pentru civili - 150; ... b) Ofițer - 250, din care: pentru militari - 180 și pentru civili - 70; ... c) Comandor - 115, din care: pentru militari - 95 și pentru civili - 20; ... d) Mare Ofițer - 35, din care: pentru militari - 25 și pentru civili - 10. ... (2) Depășirea numărului membrilor fiecărui grad și fiecărei categorii constituie o încălcare a prezentului regulament. Decorațiile conferite peste numărul limită sunt nule de drept, iar însemnele vor fi restituite. + Articolul 3(1) Însemnul de pace al gradului de Cavaler al Ordinului Virtutea Aeronautică este o cruce confecționată din argint cu titlul de 800 la mie, emailată albastru; brațul vertical, înalt de 44 mm, are capetele terminate în formă de floare de crin, iar brațul orizontal, lung de 40 mm, are forma unei aripi stilizate.(2) Pe avers este un scut emailat alb, înalt de 20 mm și lat de 15 mm, pe care este ștanțată o acvilă din argint aurit, ținând în cioc o cruce ortodoxă, în gheara dreaptă o sabie, iar în gheara stângă un buzdugan și având pe piept armele României; înălțimea acvilei este de 16 mm.(3) Pe revers, pe brațul vertical superior este scris anul "1930", iar pe cel inferior anul "2000", cu cifre albe, înalte de 4 mm, reprezentând date istorice privind Ordinul Virtutea Aeronautică. Pe brațul orizontal este scris "VIRTUTEA AERONAUTICĂ", cu litere albe, înalte de 3 mm.(4) Însemnul este surmontat de o semicunună formată dintr-o ramură de stejar la stânga și una de laur la dreapta, legate în partea de jos cu o fundă; lățimea exterioară a semicununii este de 30 mm, iar înălțimea de 24 mm.(5) Însemnul pentru militari are între brațele crucii o cunună ovală deschisă, din frunze de laur, emailate verde închis, cu lățimea de 4 mm.(6) Însemnul pentru doamne, personal civil, are panglica pliată sub formă de fundă, care are lungimea de 120 mm.(7) Panglica este din rips moarat albastru deschis, având la 1 mm de margine câte o bandă lată de 4 mm și în centru o dungă de 2 mm din fir argintiu; înălțimea aparentă a panglicii este de 50 mm, iar lățimea este de 40 mm.(8) Bareta se prezintă sub forma unei panglici dreptunghiulare din rips, aplicată pe un suport metalic, lungă de 20 mm și lată de 10 mm și având dimensiunile benzilor culorilor de bază ale panglicii reduse la 50%. Pe spate are un sistem de prindere.(9) Rozeta se prezintă sub forma unei panglici dreptunghiulare din rips, lungă de 16 mm și lată de 6 mm, și are dimensiunile benzilor culorilor de bază ale panglicii gradului reduse la 40%. Pe spate are un sistem de prindere. + Articolul 4 Însemnul de război al gradului de Cavaler a Ordinului Virtutea Aeronautică are caracteristicile generale ale însemnului de pace, cu următoarele particularități:a) însemnul primește între brațele crucii două spade încrucișate, cu vârfurile în sus, lungi de 48 mm, din argint; ... b) panglica este marginită spre interior de un fir auriu de 1 mm ... c) bareta primește pe panglica specifică de război două spade încrucișate, cu vârfurile în sus, lungi de 18 mm, din argint; ... d) rozeta primește panglica specifică de război. ... + Articolul 5 Însemnul de pace al gradului de Ofițer al Ordinului Virtutea Aeronautică are caracteristicile generale ale însemnului de pace al gradului de Cavaler, cu următoarele particularități:a) însemnul este aurit; ... b) panglica primește o rozetă cu diametrul de 25 mm; ... c) bareta este asemănătoare cu cea a gradului de Cavaler, pe care este prinsă o rozetă cu diametrul de 10 mm; ... d) rozeta este sub forma unui tambur din rips, cu diametru de 10 mm și înălțimea de 6 mm, având dimensiunile benzilor culorilor panglicii reduse la 40%; pe revers are un sistem de prindere; ... e) pentru doamne, personal civil, rozeta se prinde pe centru fundei. ... + Articolul 6 Însemnul de război al gradului de Ofițer al Ordinului Virtutea Aeronautică are caracteristicile generale ale însemnului de pace al gradului de Cavaler, cu următoarele particularități:a) însemnul primește între brațele crucii două spade încrucișate, cu vârfurile în sus, lungi de 48 mm, din argint aurit; ... b) panglica este marginită spre interior de un fir auriu de 1 mm; ... c) bareta primește pe panglica specifică de război, sub rozeta doua spade încrucișate, cu vârfurile în sus, lungi de 18 mm, din argint aurit; ... d) rozeta primește panglica specifică de război. ... + Articolul 7(1) Însemnul de pace al gradului de Comandor a Ordinului Virtutea Aeronautică are înălțimea de 55 mm și lățimea de 50 mm și este confecționat din argint aurit, cu titlul de 925 la mie scutul de pe avers este înalt de 26 mm și lat de 20 mm, iar acvila este înaltă de 22 mm.(2) Pe revers înălțimea cifrelor este de 5 mm, iar cea a literelor de 4 mm.(3) Pentru militari cununa ovală deschisă din frunze de laur, emailate verde închis, dintre brațele crucii, are lățimea de 5 mm.(4) Însemnul este surmontat de o cunună deschisă formată dintr-o ramură de stejar la stânga și o ramură de laur la dreapta, legate în partea de jos cu o fundă; aceasta are lățimea exterioară de 35 mm și înălțimea de 30 mm. Un inel plat, lat de 4 mm și înalt de 30 mm, este petrecut prin bara ce unește capetele deschise ale cununii.(5) Panglica este lată de 45 mm și are lungimea reglabilă pentru a fi adaptată la circumferința gâtului; benzile argintii au lățimea de 4,5 mm și sunt plasate la 1 mm de margini, dunga centrală fiind de 2 mm.(6) Bareta se prezintă sub forma unei panglici dreptunghiulare din rips, aplicată pe un suport metalic, lungă de 23 mm și lată de 10 mm și având dimensiunile benzilor culorilor de bază ale panglicii reduse la 50%. Pe centrul baretei este prins un disc din argint cu diametrul de 5 mm. Pe spate are un sistem de prindere.(7) Rozeta gradului de Comandor este formată din suprapunerea rozetei gradului de Ofițer peste cea a gradului de Cavaler.(8) Gradul se poartă cu panglica prinsă sub cravată, însemnul fiind aparent în partea stânga a cravatei, la 50 mm sub nodul acesteia.(9) Pentru doamne, personal civil, panglica are aceleași caracteristici cu cele prevăzute la alin. (5). + Articolul 8 Însemnul de război al gradului de Comandor al Ordinului Virtutea Aeronautică are caracteristicile generale ale însemnului de pace, cu următoarele particularități:a) însemnul primește între brațele crucii două spade încrucișate, cu vârfurile în sus, lungi de 60 mm, din argint aurit; ... b) panglica este marginită spre interior de un fir auriu de 1 mm; ... c) bareta primește pe panglica specifică de război, sub disc, două spade încrucișate, cu vârfurile în sus, lungi de 18 mm, din argint aurit; ... d) rozeta primește panglica specifică de război. ... + Articolul 9 Însemnul gradului de Mare Ofițer al Ordinului Virtutea Aeronautică este compus din însemnul propriu-zis și placa gradului. + Articolul 10(1) Însemnul propriu-zis și panglica de pace ale gradului de Mare Ofițer al Ordinului Virtutea Aeronautică sunt identice cu însemnul și panglica de pace ale gradului de Comandor.(2) Bareta are dimensiunile celei a gradului de Comandor, pe ea fiind aplicat un romb în relief, din argint, având diagonala mare de 7 mm și diagonala mică de 5 mm. Pe spate are un sistem de prindere.(3) Rozeta se prezintă sub forma unei panglici dreptunghiulare din rips argintiu, lungă de 16 mm și lată de 6 mm, peste care se aplică rozeta gradului de Ofițer. Pe spate are un sistem de prindere. + Articolul 11(1) Placa însemnului de pace a gradului de Mare Ofițer este o stea bombată cu 8 grupe de raze, confecționată din argint cu titlul de 925 la mie și având un diametru de 75 mm; în centru este un medalion emailat alb, cu diametrul de 33 mm, pe care este aplicată o acvilă din argint aurit, înaltă de 30 mm, ținând în cioc o cruce ortodoxă, cu sabia și buzduganul în gheare și cu armele țării pe piept. Pe spate are un sistem de prindere.(2) Medalionul este înconjurat de un inel emailat albastru, lat de 10 mm, pe care, în partea superioară, este scris cu litere albe, înalte de 5 mm, "VIRTUTEA AERONAUTICĂ". Partea inferioară a inelului are următoarele caracteristici:a) pentru militari este aplicată o semicunună din frunze de aur, emailate verde închis, având o lățime de 5 mm; ... b) pentru civili sunt aplicate 3 steluțe. ... + Articolul 12 Însemnul de război al gradului de Mare Ofițer al Ordinului Virtutea Aeronautică are caracteristicile generale ale însemnului de pace, cu următoarele particularități:a) însemnul propriu-zis și panglica gradului de Mare Ofițer cu însemn de război sunt identice cu însemnul propriu-zis și cu panglica de război ale gradului de Comandor; ... b) bareta din panglica specifică de război primește sub romb două spade încrucișate, cu vârfurile în sus, lungi de 18 mm, din argint aurit; ... c) rozeta primește panglica specifică de război, peste care se aplică rozeta gradului de Ofițer. ... + Articolul 13 Placa însemnului de război al gradului de Mare Ofițer primește sub medalionul central două spade încrucișate, cu vârfurile în sus, lungi de 82 mm, aurite. + Articolul 14 Toate însemnele vor avea marca cu titlul metalului din care sunt confecționate și numărul de ordine pentru fiecare grad. + Articolul 15(1) Cutia care conține decorația este îmbrăcată în piele mată albastru deschis și în interior este căptușită cu pluș de aceeași culoare.(2) Pe capacul cutiei sunt imprimate auriu stema României titulatura și gradul ordinului. + Articolul 16(1) Bareta se poartă numai la uniforma militară, pe pieptul stâng al vestonului.(2) La uniforma militară se poartă alăturat baretele tuturor gradelor, în ordinea descrescătoare a acestora, prima fiind cea a gradului cel mai înalt.(3) Militarii în ținută civilă pot purta numai rozeta gradului cel mai înalt.(4) Bareta însemnului de război are întâietate, chiar dacă este a unui grad mai mic.(5) Personalul civil poate purta zilnic numai rozeta gradului cel mai înalt. Rozeta se poartă la butoniera de la reverul stâng a hainei sau al taiorului. + Articolul 17(1) Ordinul Virtutea Aeronautică se poartă, de regulă, cu prilejul Zilei Naționale a României și al celorlalte sărbători naționale sau religioase, cu ocazia Zilei Ordinului și în alte situații stabilite prin regulamente specifice.(2) Militarii poarta Ordinul Virtutea Aeronautică în conformitate cu reglementările din prezenta lege și cu regulamentele militare specifice.(3) Personalul civil poarta Ordinul Virtutea Aeronautică în formă completă în aceleași condiții ca militarii. + Articolul 18(1) Unitățile militare ale forțelor aeriene pot fi decorate cu Ordinul Virtutea Aeronautică în toate gradele. Însemnul decorației se atașează drapelului de luptă al unității astfel:a) la un capăt al panglicii este atașat ordinul, iar la celălalt este un canaf argintiu; panglica este de lățimea specifică gradului lungă de 2.000 mm; ... b) panglica îndoită la jumătate se prinde de hampă sub pajură; ... c) placa gradului de Mare Ofițer se prinde de pânză, în colțul superior al benzii albastre, la 100 mm de hampă și de latura superioară a pânzei. ... (2) Pentru ordinul conferit cu însemn de război canaful este auriu. + Articolul 19(1) Conferirea Ordinului Virtutea Aeronautică cu însemn de pace se face obligatoriu începând cu gradul de Cavaler.(2) Conferirea Ordinului Virtutea Aeronautică cu însemn de pace se poate face numai după îndeplinirea cu rezultate deosebite timp de 5 ani a unor funcții militare sau civile. + Articolul 20(1) Pentru a se conferi un grad superior aceleiași persoane este necesară efectuarea unui stagiu în gradul imediat inferior astfel:a) de la gradul de Cavaler la cel de Ofițer - 3 ani; ... b) de la gradul de Ofițer la cel de Comandor - 4 ani; ... c) de la gradul de Comandor la cel de Mare Ofițer - 5 ani ... (2) Propunerile de conferire trebuie să țină seama de criteriile stabilite în prezentul regulament, inclusiv pentru prima promoție de decorare.(3) Conferirea directă a gradelor superioare la prima promoție se face ca urmare a unei însumări de merite deosebite, care ar fi putut conduce la acordarea de grade succesive. + Articolul 21Pentru merite cu totul deosebite termenul de 5 ani precum și vechimea minimă în grad, prevăzute la art. 19 alin. (2) și la art. 20 alin. (1), pot fi reduse cu maximum o treime. + Articolul 22 Decorațiile cu însemn de război se conferă fără a se ține seama de timpul servit în armată. + Articolul 23(1) Conferirea unui grad superior duce automat la radierea persoanei respective din evidența gradului inferior, locul devenind vacant.(2) Însemnul gradului inferior rămâne în posesia celui decorat. + Articolul 24(1) Ordinul Virtutea Aeronautică cu însemn de pace recompensează serviciile deosebite aduse statului român în domeniile apărării, ordinii publice și siguranței naționale care aparțin forțelor aeriene și aviației civile, de către unitățile militare, ofițeri și de personalul civil cu studii superioare.(2) Prin servicii deosebite, în sensul prezentului regulament, se înțelege:a) rezultate remarcabile în activitatea de concepție, organizare și coordonare a apărării, ordinii publice și siguranței naționale; ... b) contribuții meritorii la dezvoltarea colaborării dintre România și alte state sau organizații internaționale, pe domenii de activitate specifice ministerelor cu atribuții în domeniile apărării, ordinii publice și siguranței naționale; ... c) merite deosebite în activitatea de cercetare științifică în domeniile apărării, ordinii publice și siguranței naționale; ... d) fapte și rezultate deosebite obținute de către unitățile militare propuse pentru decorare. ... (3) Ordinul Virtutea Aeronautică cu însemn de război se acordă pentru fapte de arme deosebite și pentru acte de eroism în timp de război sau pentru acțiuni de luptă de succes, desfășurate sub egida unor organisme internaționale. + Articolul 25 Ministerele cu responsabilități în domeniile apărării ordinii publice și siguranței naționale, care aparțin forțelor aeriene și ministerului de resort pentru aviația civilă, vor elabora în baza art. 24 reglementări specifice domeniului lor de activitate, în care se vor detalia condițiile în care se conferă Ordinul Virtutea Aeronautică. -----

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 24
 Articolul 25